Lucca, Archivio di Stato, Diplomatico, Altopascio, 1156 giugno 6
source date: [1156 June 6] [Stile dell'incarnazione] [Gangalandi (Lastra a Signa, Firenze)]
edition published: 2022
availability: Metadata and texts are released as Creative Commons, Attribution-ShareAlike 4.0 (CC BY-SA 4.0) (http://creativecommons.org/licenses/by-sa/4.0/)

(S) In nomine domini dei eterni, anno incarnationis eius millesimo centesimo quinquagesimo VI, octavo idus iunii, indictione IIII. Manifesti sumus nos, Passavantus filius quondam Sesmundini cum uxore mea Berta, undecim libras bonorum denariorum mutuo accepissemus a domno Uuidone ospitali Altipasti rectore. Pro quibus, per hanc cartulam pignoris nomine damus et concedimus in ipso ospitali suisque rectoribus habere, tenere, laborare, husufructuando in donicato, videlicet integram ipsam nostram petiam terre positam in Pratale, et curte nostra de Puzzo prope vineam que vocatur Pactronise. De alia via sibi currit. De aliis partibus Castracani et de consortibus. In istis terre finibus totam istam petiam rectoribus ospitalis habeant teneant in donicato tadiu quo isti predicti debitores solverint totum predictum debitum XI librarum in manibus rectoris suprascripti ospitali post bladam recolta, nisi sit cultata. Si tamen isti debitores mortui erunt priusquam debitum hoc solutum sit totum, tunc terra ista de Pratale sit in proprio et in dominio ospitalis. Sepiternaliter habeant, possideant expedite sine aliqua lite et molestia alicuius heredis predictorum iugalium vel alicuius persone, sed pacifice et quiete detineant. Pena: viginti librarum. Actum in castello Gangalandi, comitatu Florefti (sic). Signa manuum predictorum Passavanti et Berte, que legaliter notitia Benni iudicis hanc cartulam fieri rogarunt. In presentia Uguicionis filius Bonifatii et Paltonierii filius eius et Guidalotti et Rinucini de Gangalandi et Ugolini Guiduci de Puzzo rogatorum testium. (S) Ego Benno iudex et notarius, Signa vocatus, interfui et ipsam Bertam interrogavi et hanc cartulam scripsi et complevi.

https://www.archiviodigitale.icar.beniculturali.it/it/185/ricerca/detail/536808